**Pozývame vás na posledné Biblické Stretko pred letnou prestávkou**

📖 **Téma:**

Veselého darcu Boh miluje

alias

Daj toľko koľko môžeš dať a daruj to s láskou

🕰 **Kedy:**

3:30pm - 5pm, 29-teho júna 2025

🏝**Kde:**

Veríme, že bude krásne počasie a pôjdeme do blízkeho parku.

V opačnom prípade bude stretko ako zvyčajne na chóre.

📖 Téma je inšpirovaná momentálnymi diskusiami o finančnej situácii našej misie.

Farská rada nás svojou prezentáciou motivovala k tomu, aby sme sa pozreli na naše dary, ktoré nám Boh dal

(talenty, čas, majetok, financie atď)

a porovnali náš život s tým, čo sa v Biblie k tomu píše.

Chceme sa zvlášť sústrediť na tie biblické texty, kedy darovaný dar bol Bohu milý, aby sme zistili, čo sa Bohu páči 😇

👉 Ježiš napríklad pochválil vdovu, ktorá dala 2 mince. Väčšina z nás by asi v takej situácii nedala nič, alebo by sme dali 1 mincu do pokladnice a 1 si nechali. Ale dôvera tejto vdovy, že Boh sa o ňu postará bola neskutočná 💗

😇 📖 Lk 21, 1-4 / Obeta vdovy /

Keď sa rozhliadol, videl boháčov ako hádžu svoje dary do chrámovej pokladnice.

Videl aj akúsi chudobnú vdovu, ako ta vhodila dve drobné mince, a povedal:

“Veru hovorím vám:

Táto chudobná vdova vhodila viac ako všetci ostatní.

Lebo títo všetci dávali dary zo svojho nadbytku, ale ona pri svojej chudobe dala všetko, čo mala, celé svoje živobytie.”

👉 Chceme sa tiež pozrieť aj na to ako apoštoli budovali komunity a aj oni boli mnohokrát v situácii, kedy organizovali zbierky rôzne potreby.

Apoštol Pavol napríklad organizoval zbierku v Macedónsku pre chudobných v Jeruzaleme 😇 📖 2 Kor 9, 6 -12 / Ovocie almužny /

Veď kto skúpo seje, skúpo bude aj žať; kto seje štedro, štedro bude aj žať.

Každý tak, ako si zaumienil v srdci; nie zo žiaľu ani z donútenia, lebo veselého darcu Boh miluje.

A Boh má moc rozhojniť vo vás každú milosť, aby ste mali vždy vo všetkom úplný dostatok a aby ste mali hojne na každý dobrý skutok, ako je napísané:

“Rozsýpal a dal chudobným;

jeho spravodlivosť trvá naveky”

Ten čo dáva rozsievačovi semeno a chlieb na jedenie, dá a rozmnoží vaše osivo a dá vzrast plodom vašej spravodlivosti.

Budete vo všetkom obohatení, na všestrannú štedrosť, a tak sa bude našim prostredníctvom vzdávať vďaka Bohu.

Veď vykonávanie tejto služby nielenže dopĺňa, čo chýba svätým, ale aj rozmnožuje vzdávanie vďaky Bohu.

👉 A ešte sa porozprávame aj o desiatkoch… platiť či neplatiť?

Zaujímavé videá k tejto téme,

ak hľadáme, že ako asi by to mohlo byť správne pre praktizujúceho katolíka

modernej doby:

Why we tithe

https://youtu.be/r46-\_VjonRg?si=UU3DUsrZgdUDpBd2

Why is tithing still important? - My Catholic perspective

https://youtu.be/dVW1K\_i33DE?si=mM8WRo1f-tB\_AkXQ